આજે ખંભાત તાલુકા પંચાયતનાં કારોબારી સમિતીનાં ચેરમેન કમલેસભાઈ જયંતીભાઈ પટેલએ પોતાનાં સમર્થકો સાથે કાલી તલાવડી ગામેથી બાઈક રેલી કાઢી હતી,અને રેલી સ્વરૂપે ખંભાત શહેરમાં ફરીને ભાજપની હાય હાયનાં સુત્રો પોકારીને તાલુકા પંચાયત ખાતે પહોંચી કમલેશભાઈ પટેલનાં સમર્થકોએ ભાજપ વિરોધી સુત્રોચ્ચાર કર્યા હતા,તેમજ ભાજપનાં ભુપેન્દ્રસિંહ સોલંકી તેમજ વડાપ્રધાન નરેન્દ્ર મોદીની હાય હાય બોલાવી હતી,કલ્પેશભાઈ પટેલએ આક્રોસ વ્યકત કરતા જણાવ્યું હતું કે કોંગ્રેસ જે રીતે પક્ષની વિચારધારાને ભુલીને વ્યકિતવાદમાં લાગી અને જેનાં કારણે કોંગ્રેસનો સફાયો થઈ ગયો તે જ માર્ગે ભાજપ જઈ રહી છે,અને અટલ બિહારી બાજપાઈનાં આદર્શો અને વિચારોથી ભાજપ દુર થઈને મોદીની વ્યકિતત્વવાદમાં લાગી ગઈ છે,અને જેનાં કારણે ભાજપનો સફાયો પણ હવે નક્કી છે,અને તેનાં કારણેજ તેઓ ભાજપ સાથે છેડો ફાડીને તાલુકા પંચાયતમાં તાલુકા પંચાયતની કારોબારી સમિતીનાં ચેરમેનપદેથી રાજીનામું આપી રહ્યા છે.